Csodaszép kis házikó, gyönyörű kerttel,mindennel felszerelve, amire szükség lehet. Intim környezet, zavartalan pihenés.
A házigazda nagyon kedves, segítőkész. Segített eljutni a szálláshelyre, ott autóbérlést biztosítani. Nélküle biztosan nem tudtuk volna megoldani a helyzetet, hisz nem sikerült autót bérelnünk Bari-ban.
Egyetlen hiányosság a wifi volt, amire nem tudtunk csatlakozni, de mivel be van vezetve, gondolom hamarosan megoldódik a technikai jellegű probléma.
Fontos tudni, hogy Ruffano remek kiindulópont a környék városainak, strandjainak felfedezéséhez, minden könnyen és hamar elérhető. Autó azonban kötelező, közszállítás igazából nem létezik. Legközelebbi város, ahol van vonatösszeköttetés az Lecce, kb. 35 km-re.
Salento stradjai gyönyörűek, a háztól kb. 20-30 perce van jó néhány, csodálatos városok a közelben: Lecce, Otranto, Gallipoli, kissé messzebb Alberobello.
Hálásak vagyunk a kedves fogadtatásért, a sok segítségért, a felejthetetlen nyaralásért.